लखनऊ को 56 रन से हराया; गिल के 94* रन, मोहित शर्मा ने झटके 4 विकेट
Gujarat Titans (GT) Vs Lucknow Super Giants (LSG) IPL Match LIVE Score Update; Follow IPL 2023 Latest News, GT vs LSG  IPL Match Updates with Dainik Bhaskar (दैनिक भास्कर).
डिफेंडिंग चैंपियन गुजरात टाइटंस इंडियन प्रीमियर लीग 2023 के प्लेऑफ में पहुंचने से महज एक जीत दूर है। टीम मौजूदा सीजन के पॉइंट्स टेबल में टॉप पर है। हार्दिक पंड्या की कप्तानी वाली गुजरात ने 51वें मुकाबले में लखनऊ सुपरजायंट्स को 56 रन से हराया।
यह गुजरात की लखनऊ पर लगातार चौथी जीत है। इस सीजन में गुजरात ने 8वीं जीत हासिल की है। अब टीम के 16 अंक हो गए हैं। देखें पॉइंट्स टेबल
अहमदाबाद के नरेंद्र मोदी स्टेडियम में लखनऊ ने टॉस जीतकर बॉलिंग चुनी। गुजरात ने पहले बल्लेबाजी करते हुए 20 ओवर में 2 विकेट पर 227 रन बनाए। जवाब में लखनऊ के बल्लेबाज 20 ओवर में 7 विकेट पर 171 रन ही बना सके।
सुपर संडे का दूसरा मुकाबला राजस्थान और हैदराबाद के बीच जयपुर में खेला गया, जिसे हैदराबाद ने आखिरी बॉल पर 4 विकेट से जीता। पढ़ें मैच रिपोर्ट
ग्राफिक्स में देखिए मैन विनिंग परफॉर्मेंस...
एनालिसिस: शुरुआती ओवर्स में विकेट नहीं दिला सके लखनऊ के गेंदबाज
मैच के शुरुआती ओवर्स लखनऊ के गेंदबाज गुजरात की ओपनिंग साझेदारी तोड़ने में नाकाम रहे। टीम को 13वें ओवर में पहली सफलता मिली, तब तक गिल-साहा की जोड़ी 142 रन बना चुकी थी। यहां से काफी फर्क पड़ा। गुजरात ने इस साझेदारी के दम पर 200+ का स्कोर खड़ा किया। जवाब में लखनऊ की शुरुआत भी अच्छी रही, लेकिन टीम का मिडिल ऑर्डर इस शुरुआत को आगे भुना नहीं सका।
पहले खेलने उतरी गुजरात के ओपनर शुभमन गिल ने नाबाद 94, ऋद्धिमान साहा ने 81 रन बनाए। मोहसिन और आवेश को एक-एक विकेट मिला।
जवाब में डिकॉक ने 70 और काइल मेयर्स ने 48 रन बनाए। आयुष बडोनी ने 21 रन जोड़े। मोहित शर्मा ने चार विकेट चटकाए। मोहम्मद शमी, राशिद खान और नूर अहमद को एक-एक विकेट मिला। देखें गुजरात-लखनऊ मैच का स्कोरकार्ड
यहां जानिए कैसे गिरे किसके विकेट...
ऐसे गिरे लखनऊ के विकेट... 
ऐसे गिरे गुजरात के विकेट...
अब ग्राफिक में पावरप्ले कॉन्टेस्ट... 
लखनऊ से तेज रहे गुजराती ओपनर्स
मुकाबले के दोनों पावरप्ले में कोई विकेट नहीं गिरा, लेकिन 6 ओवर के मुकाबले में गुजराती ओपनर्स लखनऊ से तेज रहे। लखनऊ ने 6 ओवर में 72 रन जोड़े, जबकि गुजरात ने 78 रन बनाए।
यहां से मैच का LIVE कवरेज...
पहले लखनऊ की पारी
डिकॉक ने जमाया सीजन का पहला अर्धशतक
डिकॉक 20वां अर्धशतक पूरा कर चुके हैं। यह उनका इस सीजन में पहला अर्धशतक है। डिकॉक ने 31 बॉल पर फिफ्टी पूरी की। डिकॉक 41 गेंद पर 70 रन बनाकर आउट हुए। उनकी पारी में 7 चौके और 3 छक्के शामिल रहे।
मेयर्स-डिकॉक की अर्धशतकीय साझेदारी
228 रन का टारगेट चेज करने उतरी लखनऊ को ओपनर्स ने शानदार शुरुआत दिलाई। काइल मेयर्स और क्विंटन डिकॉक की जोड़ी ने 50 बॉल पर 88 रनों की साझेदारी की।
मेयर्स-डिकॉक ने लखनऊ को दी मजबूत शुरुआत 
पहले 6 ओवर में लखनऊ ने भी तेज शुरुआत की। टीम ने पावरप्ले में बिना नुकसान के 76 रन बनाए। यहां टीम के दोनों ओपनर नाबाद रहे।
यहां से गुजरात की पारी...
साहा की विस्फोटक पारी, सीजन की पहली फिफ्टी जमाई
साहा ने मौजूदा सीजन में पहली हाफ सेंचुरी जमाई। उन्होंने 20 बॉल पर अर्धशतक जमाया। यह उनके करियर की 12वीं हाफ सेंचुरी है। साहा ने 43 बॉल पर 81 रन बनाए।
गिल ने सीजन का चौथा अर्धशतक जमाया
गिल सीजन का चौथा अर्धशतक जमाया है। यह गिल के करियर का 18वां अर्धशतक है। उन्होंने 29 गेंदों पर फिफ्टी पूरी की। गिल ने 51 बॉल पर नाबाद 94 रन बनाए।
साहा-गिल के बीच 142 रन की ओपनिंग पार्टनरशिप
ऋद्धिमान साहा और शुभमन गिल ने 74 बॉल में 142 रन की ओपनिंग पार्टनरशिप की। इस साझेदारी को आवेश खान ने तोड़ा। आवेश ने साहा को प्रेरक मांकड के हाथों कैच कराया।
गुजरात की मजबूत शुरुआत 
ओपनर ऋद्धिमान साहा और शुभमन गिल ने गुजरात को मजबूत शुरुआत दी। दोनों ने तेजी से रन बटोरे। 6 ओवर में गुजरात की टीम ने बिना किसी नुकसान के 78 रन बना डाले थे। साहा ने 20 बॉल में सीजन में अपना पहला अर्धशतक पूरा किया।
फोटोज में देखिए गुजरात-लखनऊ मैच का रोमांच
डिकॉक की वापसी, जोसेफ भी प्लेइंग-11 में
नवीन उल-हक की जगह क्विंटन डिकॉक की लखनऊ टीम में वापसी हुई है।
दोनों टीमों की प्लेइंग-11...
गुजरात टाइटंस : हार्दिक पांड्या (कप्तान), ऋद्धिमान साहा (विकेटकीपर), शुभमन गिल, विजय शंकर, डेविड मिलर, अभिनव मनोहर, राहुल तेवतिया, राशिद खान, नूर अहमद, मोहम्मद शमी और मोहित शर्मा।
इम्पैक्ट प्लेयर्स : अल्जारी जोसेफ, दासुन शनाका, श्रीकर भरत, शिवम मावी, जयंत यादव।
लखनऊ सुपर जायंट्स : क्रुणाल पंड्या (कप्तान), क्विंटन डिकॉक, काइल मेयर्स, दीपक हुड्‌डा, करण शर्मा, मार्कस स्टोइनिस, स्वप्निल सिंह, यश ठाकुर, रवि बिश्नोई, मोहसिन खान और आवेश खान।
इम्पैक्ट प्लेयर्स : आयुष बडोनी, अमित मिश्रा, डेनियल सैम्स, युद्धवीर सिंह, प्रेरक मांकड।